stanford-oval/wikipedia huggingface dataset:
ซัสโก้

| --- | --- |

ประเภท: บริษัทมหาชน
การซื้อขาย: SET:SUSCO
อุตสาหกรรม: ทรัพยากร
รูปแบบ: พลังงานและสาธารณูปโภค
ก่อตั้ง: 21 กันยายน พ.ศ. 2520; 47 ปีก่อน (2520-09-21)
สำนักงานใหญ่: 139 ถนนราษฎร์บูรณะ แขวงบางปะกอก เขตราษฎร์บูรณะ กรุงเทพมหานคร
เว็บไซต์: www.susco.co.th
บริษัท ซัสโก้ จำกัด (มหาชน) ก่อตั้งเมื่อปี พ.ศ. 2520 เป็นบริษัทที่ทำธุรกิจการค้าผลิตภัณฑ์ประเภทปิโตรเลียมภายใต้เครื่องหมายการค้า "ซัสโก้" โดยมีรายได้หลักจากการค้าส่งน้ำมันให้กับประเทศเพื่อนบ้าน การบริหารสถานีบริการน้ำมัน การบริหารสถานีบริการก๊าซ และการบริหารคลังน้ำมัน นอกจากนี้ ซัสโก้ยังเป็นผู้ค้าน้ำมันขนาดกลางที่มีสถานีบริการน้ำมันและก๊าซธรรมชาติครอบคลุมทั่วประเทศอีกด้วย นาย มงคล สิมะโรจน์ เป็น ประธานกรรมการ นาย ภิมุข สิมะโรจน์ เป็นรองประธานกรรมการและประธานกรรมการบริหาร  และ นาย ชัยฤทธิ์ สิมะโรจน์ เป็น กรรมการผู้จัดการ
ประวัติ

บริษัท ซัสโก้ จำกัด (มหาชน) ก่อตั้งเมื่อวันที่ 21 กันยายน พ.ศ. 2520 ด้วยทุนจดทะเบียน 5 ล้านบาท เพื่อดำเนิน
ธุรกิจจัดจำหน่ายน้ำมันเชื้อเพลิงเบนซิน ดีเซล และน้ำมันหล่อลื่น ปัจจุบันบริษัทฯ จำหน่ายน้ำมันผ่านสถานีบริการน้ำมันภายใต้เครื่องหมาย
การค้ารูปหยดน้ำมัน และเครื่องหมาย "Susco" และจำหน่ายไปสู่ภาคอุตสาหกรรมต่างๆ รวมทั้งจำหน่ายให้แก่ผู้ค้าน้ำมันรายอื่นด้วย ในยุคแรกซัสโก้ได้ทำธุรกิจขนส่งน้ำมันทางน้ำให้แก่ผู้ค้าน้ำมันรายใหญ่ของประเทศ เช่น เชลล์ เอสโซ่ และเชฟรอน
บริษัทฯ ได้เป็นบริษัทรับอนุญาตในตลาดหลักทรัพย์แห่งประเทศไทย ตั้งแต่วันที่ 31 สิงหาคม พ.ศ. 2533 และต่อมาเมื่อวันที่ 8 กุมภาพันธ์ 
พ.ศ. 2536 ตลาดหลักทรัพย์แห่งประเทศไทยได้เปลี่ยนฐานะของบริษัทฯ จากบริษัทรับอนุญาตเป็นบริษัทจดทะเบียน และบริษัทฯ ได้จดทะเบียน
แปรสภาพเป็นบริษัทมหาชนจำกัด ใช้ชื่อว่า "บริษัท สยามสหบริการ จำกัด (มหาชน)" ทะเบียนเลขที่ บมจ.80 ของกรมทะเบียนการค้า กระทรวงพาณิชย์
ในปี พ.ศ. 2529 บริษัทได้เริ่มจำหน่ายน้ำมันผ่านสถานีบริการน้ำมัน โดยเริ่มที่ภาคใต้รวม 32 สาขาก่อน และแยกธุรกิจขนส่งน้ำมันทางน้ำออกจากธุรกิจสถานีบริการน้ำมัน โดยขายสินทรัพย์ทั้งหมดให้กับ บริษัท สยามมงคลเดินเรือ จำกัด ซึ่งเป็นบริษัทในเครือ หลังจากนั้น ซัสโก้ได้ขยายสถานีบริการน้ำมันซัสโก้ไปในทุกภาคของประเทศ รวมถึงในกรุงเทพฯ และปริมณฑลด้วย ปัจจุบัน คลังน้ำมันของซัสโก้มีทั้งหมด 3 แห่ง คือ คลังน้ำมันราษฎร์บูรณะ คลังน้ำมันสุราษฎร์ธานี และคลังน้ำมันสงขลา
ปัจจุบัน ตั้งแต่วันที่ 7 ธันวาคม 2553 บริษัทได้เปลี่ยนชื่อจาก บริษัท สยามสหบริการ จำกัด (มหาชน) (Siam United Service Public Company Limited) มาเป็น บริษัท ซัสโก้ จำกัด (มหาชน) (Susco Public Company Limited) และในวันที่ 3 ธันวาคม 2555 บริษัท ซัสโก้ จำกัด (มหาชน) ได้เข้าซื้อกิจการของบริษัท ปิโตรนาส รีเทล (ประเทศไทย) จำกัด ผู้บริหารสถานีบริการน้ำมันปิโตรนาส ผู้จำหน่ายน้ำมันเชื้อเพลิงและน้ำมันหล่อลื่นปิโตรนาส และผู้บริหารร้านสะดวกซื้อซูเรีย โดยซื้อกิจการมาทั้งหมด 96 สาขา ในหลายจังหวัดในกรุงเทพฯ ปริมณฑล และจังหวัดขนาดใหญ่และขนาดกลาง ทำให้ซัสโก้มีสถานีบริการน้ำมันเพิ่มขึ้น เมื่อรวมกับสถานีบริการน้ำมันเดิมของซัสโก้จะมีอยู่ถึง 230 สาขา และครอบคลุมทั่วประเทศโดยเฉพาะในกรุงเทพฯ และปริมณฑลเพิ่มขึ้น จากเดิมที่เน้นตลาดต่างจังหวัดเป็นหลัก มีในกรุงเทพฯ น้อยกว่า 20 สาขา ก่อนหน้านี้เมื่อปี 2550 บริษัท ซัสโก้ จำกัด (มหาชน) เคยเข้าซื้อกิจการสถานีบริการน้ำมันทีพีไอของบริษัท ไออาร์พีซี จำกัด (มหาชน) ซึ่งเป็นผู้บริหารสถานีบริการน้ำมันทีพีไอ ผู้จำหน่ายน้ำมันเชื้อเพลิงและน้ำมันหล่อลื่นทีพีไอ และผู้บริหารร้านสะดวกซื้อทีพีไอ มาร์ท โดยซื้อกิจการมาทั้งหมด 23 สาขา ปัจจุบันอยู่ระหว่างติดต่อผู้ทำธุรกิจร้านะดวกซื้อ ร้านกาแฟ และศูนย์บริการถยนต์ให้มาเปิดสาขาในสถานีบริการน้ำมันปิโตรนาสเดิมและซัสโก้ด้วย และกำลังปรับปรุงปั๊มน้ำมันปิโตรนาส 96 สาขาให้แล้วเสร็จในปี 2557
ตั้งแต่อดีตจนถึงปัจจุบัน บริษัทฯ มีสำนักงานใหญ่และคลังน้ำมันของตัวเองอยู่ที่ถนนราษฎร์บูรณะ เขตราษฎร์บูรณะ กรุงเทพมหานคร
แหล่งข้อมูลอื่น

เว็บไซต์ทางการ
วิลนีอัส

| วิลนีอัส |
| --- | --- |
เมืองหลวง
ตามเข็มนาฬิกาจากขวาบน: หอคอยของเกดิมินัส, ย่านธุรกิจวิลนีอัส, ทำเนียบประธานาธิบดี, ถนนปิเลียส, ประตูรุ่งอรุณ, อาสนวิหารวิลนีอัสและหอระฆัง
   ธง ตราอาร์ม
สมญา: เยรูซาเลมแห่งลิทัวเนีย, โรมทางเหนือ, เอเธนส์ทางเหนือ, บาบิโลนใหม่, นคร/เมืองหลวงของปาเลมอน
คำขวัญ: "เอกภาพ ยุติธรรม ความหวัง" (ละติน: Unitas, Justitia, Spes)
วิลนีอัสที่ตั้งกรุงวิลนีอัสในประเทศลิทัวเนีย
พิกัด: 54°41′N 25°17′E﻿ / ﻿54.683°N 25.283°E﻿ / 54.683; 25.283
ประเทศ:  ลิทัวเนีย
เทศบาล: เทศบาลนครวิลนีอัส
กล่าวถึงครั้งแรก: ค.ศ. 1323
ได้รับสิทธิ์ของนคร: ค.ศ. 1387
การปกครอง
 • ประเภท: สภานคร
 • นายกเทศมนตรี: Remigijus Šimašius
พื้นที่
 • เมืองหลวง: 401 ตร.กม. (155 ตร.ไมล์)
ความสูง: 112 เมตร (367 ฟุต)
ประชากร (ค.ศ. 2021)
 • เมืองหลวง: 592,389 คน
 • อันดับ: (อันดับที่ 31 ในสหภาพยุโรป)
 • ความหนาแน่น: 1,392 คน/ตร.กม. (3,610 คน/ตร.ไมล์)
 • เขตเมือง: 706,832 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 01001–14191
รหัสพื้นที่: (+370) 5
จีเอ็มพี (ในนาม): ค.ศ. 2020
 – ทั้งหมด: 21,100 ล้านยูโร
 – ต่อหัว: 25,600 ยูโร
งบประมาณนคร: ~1.0 พันล้านยูโร
เอชดีไอ (ค.ศ. 2019): 0.920 – สูงมาก
เว็บไซต์: vilnius.lt
วิลนีอัส (อังกฤษ: Vilnius, ออกเสียง: /ˈvɪlniəs/; ลิทัวเนีย: Vilnius, ออกเสียง [ˈvʲɪlʲnʲʊs] ไฟล์:Lt-Vilnius.oga) เป็นเมืองหลวงและเมืองที่ใหญ่ที่สุดของประเทศลิทัวเนีย มีประชากร 592,389 (ณ ค.ศ. 2022) ประชากรในเขตมหานคร (ซึ่งขยายตัวออกไปเกินขอบเขตของเมือง) มีประมาณ 706,832 คน (ณ ค.ศ. 2019) ในขณะที่ข้อมูลจากกองทุนประกันสุขภาพวิลนีอัสระบุว่ามีผู้อยู่อาศัยถาวร 732,421 คนในเขตเทศบาลนครวิลนีอัสและเขตเทศบาลเขตวิลนีอัสรวมกัน (ณ เดือนตุลาคม ค.ศ. 2020) วิลนีอัสตั้งอยู่ทางภาคตะวันออกเฉียงใต้ของลิทัวเนีย เป็นเมืองที่ใหญ่ที่สุดเป็นอันดับที่สองในบรรดารัฐบอลติก และเป็นที่ตั้งของรัฐบาลลิทัวเนียและเทศบาลเขตวิลนีอัส
วิลนีอัสจัดเป็นนครโลกระดับแกมมาจากผลการศึกษาของเครือข่ายวิจัยโลกาภิวัตน์และนครโลก และเป็นที่รู้จักจากสถาปัตยกรรมในย่านเมืองเก่าซึ่งยูเนสโกได้ประกาศให้เป็นแหล่งมรดกโลกใน ค.ศ. 1994 ก่อนสงครามโลกครั้งที่สอง วิลนีอัสเป็นหนึ่งในศูนย์กลางชาวยิวที่ใหญ่ที่สุดในยุโรป อิทธิพลยิวที่มีต่อเมืองนี้ทำให้เกิดชื่อเล่นว่า "เยรูซาเลมแห่งลิทัวเนีย" นโปเลียนเรียกเมืองนี้ว่า "เยรูซาเลมทางเหนือ" ในขณะที่เดินทัพผ่านลิทัวเนียใน ค.ศ. 1812 ใน ค.ศ. 2009 วิลนีอัสเป็นเมืองหลวงทางวัฒนธรรมของยุโรปร่วมกับลินทซ์ในประเทศออสเตรีย ใน ค.ศ. 2021 นิตยสาร เอฟดีไอ ได้จัดให้วิลนีอัสเป็นหนึ่งในเมืองแห่งอนาคตระดับโลก ซึ่งหมายความว่าเป็นหนึ่งในเมืองที่มีความคิดก้าวหน้ามากที่สุดและมีศักยภาพสูงที่สุดในโลก
ตะแกรง

ที่กรองชาทำจากตะแกรงโลหะ
ตะแกรงเหล็ก
นาฬิกาที่มีสายสแตนเลสแบบถัก
ตะแกรง เป็นตัวกั้นที่ทำจากเส้นโลหะ เส้นใย หรือวัสดุยืดหยุ่นหรือวัสดุเหนียวชนิดอื่น ๆ นำมาสานกัน ตาข่ายจะคล้ายกับใยแมงมุมหรือตาข่าย ซึ่งมีเส้นใยจำนวนมากสานกัน
ประเภท

ตะแกรงพลาสติก ซึ่งอาจถูกอัดขึ้นรูป วางแนว ฉีกหรือยืด ทอ หรือขึ้นเป็นท่อ สามารถผลิตจากพอลิโพรพีลีน พอลิเอทิลีน ไนลอน พีวีซี หรือเทฟลอน
ตะแกรงโลหะ ซึ่งอาจถูกทอ ถัก เชื่อม ฉีกหรือยึด การเผาผนึก การขึ้นรูปด้วยแสงอัลตราไวโอเลตหรือการขึ้นรูปด้วยไฟฟ้า (ตัวกรองแบบกักอนุภาคไว้บนผิวหน้า) จากเหล็กกล้าหรือโลหะชนิดอื่น ๆ
ในเสื้อผ้า ตะแกรงหรือตาข่ายเป็นเส้นใยทอหรือถักอย่างหลวม ๆ ซึ่งมีรูจำนวนมากที่อยู่ใกล้กัน ผ้าตาข่ายถักมักใช้สำหรับเสื้อเจอร์ซี่และเสื้อผ้าชนิดอื่น ๆ เช่น สินค้าจำพวกถุงเท้าและถุงน่องและชุดชั้นใน
การปลูกถ่ายผิวหนังแบบตาข่าย คือส่วนของผิวหนังที่ได้รับการเปิดเพื่อสร้างแผ่นคล้ายตาข่าย การปลูกถ่ายผิวหนังเข้าด้วยกันแบบตาข่ายช่วยให้สามารถครอบคลุมพื้นที่บริเวณที่จะรับการปลูกถ่ายได้มากขึ้น และยังช่วยให้เลือดคั่งหรือเลือดส่วนเกิน ซึ่งอาจส่งผลกระทบต่อการปลูกถ่ายผิวหนังหากเกิดการสะสมจนเป็นก้อนเลือดหรือซีโรมา สามารถไหลออกมาได้ อย่างไรก็ตาม การปลูกถ่ายผิวหนังแบบตะข่าย เมื่อหายดีแล้ว จะเกิดลักษณะเป็นพื้นผิวที่เป็นเม็ดเล็ก ๆ บริเวณผิวหนัง ซึ่งอาจดูไม่น่าพึงพอใจทางด้านความสวยงาม
ตะแกรงเส้นใยแก้ว หรือตาข่ายเส้นใยแก้ว เป็นเส้นใยแก้วที่ทออย่างประณีตเป็นรูปแบบไขว้กัน ซึ่งสามารถใช้สร้างผลิตภัณฑ์ใหม่ ๆ เช่น มุ้งประตู ชิ้นส่วนกรอง และเทปกาวเสริมแรง มักมีการพ่นเคลือบด้วยพีวีซี เพื่อให้แข็งแรง ทนทาน ใช้ได้นานขึ้น และป้องกันการระคายเคืองต่อผิวหนัง
ขดลวดตะแกรงเป็นประเภทของตะแกรงที่สร้างขึ้นโดยการเชื่อมขดลวดโลหะเข้าด้วยกันผ่านวิธีการหมุนเป็นเกลียวอย่างง่าย จากนั้นจึงทอเกลียวที่ได้เข้าด้วยกันเพื่อสร้างแผงโลหะที่มีความยืดหยุ่น ขดลวดตะแกรงเป็นผลิตภัณฑ์ที่สถาปนิกใช้ในการออกแบบโครงสร้างเชิงพาณิชย์และที่อยู่อาศัย นอกจากนี้ยังใช้ในโรงงานอุตสาหกรรมเพื่อปกป้องบุคลากรและควบคุมเศษซากต่าง ๆ นอกจากนี้ ยังใช้สำหรับกรงสัตว์ในสวนสัตว์ โดยทั่วไปจะเป็นกรงนกและกรงสัตว์เลี้ยงลูกด้วยนมขนาดเล็ก
การใช้งาน

ตะแกรงมักใช้เพื่อกันแมลง เช่น มุ้งลวดกันยุงที่หน้าต่างและมุ้งกันยุงเป็นแบบตะแกรง
ตะแกรงโลหะสามารถใช้ป้องกันรังสีคลื่นความถี่วิทยุได้ เช่น ในเตาไมโครเวฟและกรงฟาราเดย์
ตัวกรองใช้ตะแกรงโลหะและลวดไนลอนในการกรอง
ลวดตะแกรงใช้ในการป้องกันพื้นที่ปลอดภัยและและใช้เป็นการป้องกันในรูปแบบของตะแกรงลวดป้องกันอันตราย
สามารถนำลวดตะแกรงมาผลิตเป็นม้านั่งในสวนสาธารณะ ถังขยะ และตะกร้าชนิดอื่น ๆ สำหรับการจัดการวัสดุได้
ตะแกรงทอถือเป็นพื้นฐานของการพิมพ์สกรีน
ตาข่ายผ่าตัด ใช้เพื่อสร้างโครงสร้างเสริมความแข็งแรงในขั้นตอนการผ่าตัด เช่น การผ่าตัดไส้เลื่อนบริเวณขาหนีบและไส้เลื่อนสะดือ
ตาข่ายใช้เป็นหน้ากลองในการฝึกซ้อมและชุดกลองไฟฟ้า
รั้วกั้นในปศุสัตว์หรือสัตว์ปีกสำหรับเลี้ยงเป็นอาหาร (กรงไก่หรือผ้าตาข่าย)
การดักสัตว์อย่างมีมนุษยธรรมจะใช้กรงตาข่ายลวดที่ทอหรือเชื่อม (กรงไก่ผ้าตาข่าย) เพื่อดักสัตว์ป่า เช่น แรคคูนและสกั๊งค์ ในพื้นที่ที่มีประชากรอาศัยอยู่
ตาข่ายสามารถนำมาใช้เพื่อเป็นดวงตาในหน้ากากได้
เชิงอรรถและรายการอ้างอิง

↑  Synthetic woven wire mesh Information on polyester and polypropylene wire cloth
↑  "A Woven Wire Mesh Overview | LSM" (ภาษาอังกฤษแบบอเมริกัน). สืบค้นเมื่อ 2020-10-07.
↑  "Sintered wire mesh | Lianda Filter" (ภาษาอังกฤษแบบอเมริกัน). สืบค้นเมื่อ 2021-07-15.
↑  emedicine >Skin, Grafts Author: Benjamin C Wood. Coauthor(s): Christian N Kirman. Updated: Jan 29, 2010
↑  Fiberglass mesh Fiberglass mesh
↑  >The Art of Coiled Wire Fabric: Flexibility and form on a large scale Author: Andrew Schoenheit. Updated: Apr 30,2015
แหล่งข้อมูลอื่น

Wikidata
has the property:
MeSH descriptor ID (P486) (ดูเพิ่มที่จำนวนการใช้)
รถรางมงเปอลีเย

รถรางมงเปอลีเย (ฝรั่งเศส: Tramway de Montpellier‎) เป็นระบบรถรางในเมืองมงเปอลีเย แคว้นล็องก์ด็อก-รูซียง ประเทศฝรั่งเศส บริหารโดย Transports de Montpellier Méditerranée Métropole (TAM) เปิดให้บริการครั้งแรกในวันที่ 30 มิถุนายน พ.ศ. 2543 ปัจจุบันมีเส้นทางทั้งสิ้น 4 เส้นทาง สถานี 84 แห่ง รวมระยะทาง 59 กิโลเมตร สถิติในปี พ.ศ. 2555 มีผู้ใช้บริการโดยสารเฉลี่ย 282,000 คนต่อวัน ระบบสามารถรองรับผู้โดยสารได้ 11,700 คนต่อชั่วโมง และ 300 คนต่อคัน ใช้รถรางรุ่น Alstom Citadis จำนวน 85 คัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รถรางมงเปอลีเย
เว็บไซด์อย่างเป็นทางการของ TAM (ฝรั่งเศส)
ข้อมูลทั่วไปโดย Trams-In-France.net เก็บถาวร 2016-03-03 ที่ เวย์แบ็กแมชชีน (อังกฤษ)
วิลเลียม ทอมสัน บารอนเคลวินที่ 1

| ลอร์ดเคลวิน |
| --- | --- |
วิลเลียม ธอมสัน บารอนเคลวิน ที่หนึ่ง (1824–1907)
เกิด: 26 มิถุนายน ค.ศ. 1824(1824-06-26) เบลฟาสต์
เสียชีวิต: 17 ธันวาคม ค.ศ. 1907(1907-12-17) (83 ปี) ลาร์กส
พลเมือง: สหราชอาณาจักร
ศิษย์เก่า: มหาวิทยาลัยกลาสโกว์  ปีเตอร์เฮาส์, เคมบริดจ์
มีชื่อเสียงจาก: ปรากฏการณ์จูล-ทอมสัน   ปรากฏการณ์ทอมสัน   Mirror galvanometer   Siphon recorder   Kelvin material   Kelvin water dropper   Kelvin wave   Kelvin–Helmholtz instability   Kelvin–Helmholtz mechanism   Kelvin–Helmholtz luminosity   Kelvin transform   Absolute Zero   Kelvin's circulation theorem   Kelvin bridge  Kelvin sensing สมการเคลวิน   Magnetoresistance  Four-terminal sensing   ผู้บัญญัติศัพท์ "พลังงานจลน์"
รางวัล: Smith's Prize Royal Medal Copley Medal
อาชีพทางวิทยาศาสตร์
สถาบันที่ทำงาน: มหาวิทยาลัยกลาสโกว์
อาจารย์ที่ปรึกษา: วิลเลียม ฮอปคินส์
ลูกศิษย์ที่มีชื่อเสียง: วิลเลียม เอ็ดเวิร์ด ไอร์ตัน  วิลเลียม เมอเรย์ มอร์ริสัน
มีอิทธิพลต่อ: จอห์น พริงเกิล นิโคล ฮัมฟรีย์ เดวี่ จูเลียส โรเบิร์ต ฟอน เมเยอร์
ได้รับอิทธิพลจาก: แอนดรูว์ เกรย์
 
ลายมือชื่อ

หมายเหตุ
เชื่อว่า "PNP" ในลายเซ็นนั้นมาจากคำว่า "ศาสตราจารย์สาขาปรัชญาธรรมชาติ" (Professor of Natural Philosophy) นอกจากนี้ลอร์ดเคลวินยังใช้นามแฝงว่า "P. Q. R." ด้วย
วิลเลียม ธอมสัน บารอนเคลวิน ที่หนึ่ง (อังกฤษ: William Thomson, 1st Baron Kelvin; (26 มิถุนายน ค.ศ. 1824 - 17 ธันวาคม ค.ศ. 1907) เป็นนักฟิสิกส์คณิตศาสตร์และวิศวกร ที่มหาวิทยาลัยกลาสโกว์ มีผลงานสำคัญคือการคำนวณทางคณิตศาสตร์ที่พิสูจน์ผลทางด้านไฟฟ้าและอุณหพลศาสตร์ ชื่อของเขาเป็นที่รู้จักในฐานะผู้พัฒนามาตรฐานการวัดอุณหภูมิสัมบูรณ์ คือระบบเคลวิน (Kelvin) เขาได้รับบรรดาศักดิ์เป็น บารอนเคลวิน ในปี ค.ศ. 1892 เพื่อเป็นเกียรติแก่การคิดค้นของเขา โดยนำชื่อมาจากแม่น้ำเคลวิน ที่ไหลผ่านมหาวิทยาลัยกลาสโกว์ ในสก็อตแลนด์ แต่เนื่องจากเขาไม่มีทายาทสืบตระกูล ตำแหน่งบารอนเคลวินจึงมีเพียง บารอนเคลวินที่หนึ่ง เพียงคนเดียวเท่านั้น
แหล่งข้อมูลอื่น

Heroes of the Telegraph at Project Gutenberg
"Horses on Mars", from Lord Kelvin เก็บถาวร 2016-03-03 ที่ เวย์แบ็กแมชชีน
William Thomson: king of Victorian physics เก็บถาวร 2007-07-13 ที่ เวย์แบ็กแมชชีน at Institute of Physics website
Measuring the Absolute: William Thomson and Temperature เก็บถาวร 2008-06-27 ที่ เวย์แบ็กแมชชีน, Hasok Chang and Sang Wook Yi (PDF file)
Mathematical and physical papers. Volume I  (PDF copy from gallica.bnf.fr)
Mathematical and physical papers. Volume II (gallica)
Mathematical and physical papers. Volume III (gallica)
Mathematical and physical papers. Volume V (Internet Archive)
Reprint of papers on electrostatics and magnetism (gallica)
Elements of natural philosophy: Part I (gallica)
Treatise on natural philosophy (Volume 1) (Internet Archive)
Treatise on natural philosophy (Volume 2) (Internet Archive)
The molecular tactics of a crystal (Internet Archive)
Baltimore lectures on molecular dynamics and the wave theory of light (Internet Archive)
Quotations. This collection includes sources for many quotes.
Kelvin Building Opening - The Leys School, Cambridge (1893) เก็บถาวร 2010-04-12 ที่ เวย์แบ็กแมชชีน
ฐานัฐพ์ โล่ห์คุณสมบัติ

| ฐานัฐพ์ โล่ห์คุณสมบัติ |
| --- | --- |
เกิด: 18 มกราคม พ.ศ. 2536 (32 ปี) จังหวัดปทุมธานี ประเทศไทย
ส่วนสูง: 175 เซนติเมตร
อาชีพ:  นักดนตรี  นักร้อง  นักแสดง 
ปีที่แสดง: พ.ศ. 2559 - ปัจจุบัน
ผลงานเด่น: เซอร์เวย์ – U-Prince Series (2560) เจ้าคุณ – ยุทธการสลัดนอ (2560) เพลย์ – Secret Seven Series เธอคนเหงากับเขาทั้งเจ็ด (2560) ป้อง – My Dear Loser รักไม่เอาถ่าน (2560) สายฟ้า – Wake Up ชะนี The Series (2561) กู๊ด – Friend Zone เอา ให้ ชัด (2561) เดย์ - รักหมดใจ ENDLESS LOVE (2562) แทน - Club Friday The Series 11 ตอน รักไม่มีตัวตน (2562) ไคโร - Boy for Rent ผู้ชายให้เช่า (2562) ยุทธ (ตัวจริง) - The Gifted Graduation (2563) นนท์ – เริงริตา (2563) ปุณ - Baker Boys รักของผม ขนมของคุณ (2564) พิชญ์ - ด้วยรักและหักหลัง P.S. I Hate You (2565)
สังกัด: จีเอ็มเอ็มทีวี (2559-2566)   เลิฟอีส (2567 - ปัจจุบัน)
ฐานข้อมูล
IMDb
ThaiFilmDb
ฐานัฐพ์ ชาลี โล่ห์คุณสมบัติ (เกิด 18 มกราคม พ.ศ. 2536) ชื่อเล่น  ลี   เป็นนักดนตรีชาวไทย
ประวัติ

ลี เกิดเมื่อวันที่ 18 มกราคม พ.ศ. 2536 ที่โรงพยาบาลคลองหลวง จังหวัดปทุมธานี เป็นบุตรคนที่ 3 ของบิดา ชาวไทยเชื้อสายจีน อาชีพเจ้าหน้าที่กรมป่าไม้ จากจังหวัดนครศรีธรรมราช และมารดา อาชีพทั่วไป มีพี่สาวร่วมบิดา มารดา 2 คน เขาได้รับการเลี้ยงดูจากมารดาตลอด เนื่องจากบิดาไปทำงานที่ต่างจังหวัด และไม่ค่อยมีเวลา  ลีนับถือศาสนาพุทธ และเป็นเชื้อสายจีน เขามีความสามารถพิเศษคือ เล่นกีตาร์ และร้องเพลง ลีฝันที่อยากเป็นนักดนตรีตั้งแต่ชั้นประถมศึกษาปีที่ 5 เขาจึงหันมาสนใจกับการฝึกเล่นกีต้าร์อย่างจริงจัง ในช่วงหนึ่งที่ลีกำลังจะเรียนต่อในชั้นมัธยมศึกษาตอนปลาย บิดาอยากให้เขาเรียนทางสายวิทย์-คณิต เหมือนกับพี่สาว แต่เขากลับสนใจทางด้านสายศิลป์มากกว่า อีกทั้งยังสนใจที่อยากเป็นดุริยางศิลป์
ลี เริ่มเป็นที่พูดถึงในเว็บไซด์กระทู้เว็บบอร์ด "Dek-D.com" ในช่วงปี พ.ศ. 2555 ในฐานะเป็นนักกีต้าร์และหน้าตาดี แห่งโรงเรียนสวนกุหลาบวิทยาลัยรังสิต อีกทั้งผู้คนที่ทราบว่าลีเป็นนักดนตรี ที่โรงเรียนที่เขากำลังเรียนอยู่นั้น โดยมีการบันทึกรูปลงในโทรศัพท์มือถือ และนำส่งต่อๆกัน และพูดถึงลีเป็นอย่างมาก ในช่วงที่เขากำลังศึกษาในชั้นมัธยมศึกษาปีที่ 6 จนเข้ามหาวิทยาลัย เขาก็จะมีงานอดิเรกของเขาก็คือการเล่นกีต้าร์ และเบส เขามีชื่อเกิดว่า "จรัสพงศ์ โล่ห์คุณสมบัติ" ซึ่งเป็นชื่อของหมอที่ทำคลอดให้ในตอนที่เขาเกิด ต่อมาได้เปลี่ยนชื่อเป็น "พชร โล่ห์คุณสมบัติ" (อ่านว่า พด-ชะ-ระ) เนื่องจากลีอยากได้ชื่อสั้นๆโดยมารดาเป็นคนตั้งชื่อในช่วงประถมศึกษา จนไปถึงช่วงชั้นมัธยมศึกษาตอนปลาย และภายหลังได้เปลี่ยนชื่อว่า "ฐานัฐพ์ โล่ห์คุณสมบัติ" ตามลำดับ (ในการเปลี่ยนชื่อครั้งล่าสุด เนื่องจากบิดาได้ขอให้ครอบครัวทั้งหมดเปลี่ยนชื่อ โดยลีได้เปลี่ยนชื่อตัวเอง) และเคยมีชื่อเล่นว่า "ไข่นุ้ย" แต่ดันไปเหมือนชื่อเพื่อนของพี่สาวในชั้นอนุบาลที่ชื่อว่า "นุ้ย" ซึ่งต่อมาได้เปลี่ยนเป็น "ชาลี" โดยบิดาเป็นคนตั้งให้ ซึ่งชื่อนี้มาจากละครโทรทัศน์ แต่เพื่อนร่วมห้อง ในตอนที่ยังเรียนอยู่ในชั้นมัธยมศึกษา ได้เรียกชื่อเล่นสั้นๆว่า "ลี"
ลีสำเร็จการศึกษาระดับมัธยมศึกษาจาก โรงเรียนสวนกุหลาบวิทยาลัย รังสิต (สายศิลป์-คำนวณ) ต่อมาจบปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ (เอกการสื่อสารเพื่อการจัดการนวัตกรรม) และจบปริญญาโทจาก คณะศิลปกรรมศาสตร์  มหาวิทยาลัยศรีนครินทรวิโรฒ (เอกนวัตกรรมการออกแบบ)
วงการบันเทิง

ฐานัฐพ์เคยทำงานเป็นเอ็กซ์ตร้า และใช้เวลาในการทำงานแค่ 1 วันเท่านั้น เขาไม่เคยได้งานจากการที่ไปถ่ายโฆษณาเลย ฐานัฐพ์มีจุดมุ่งหมายที่อยากจะซื้อกีต้าร์เป็นของตัวเอง เขาเลยพยายามทำงานในสาขาดนตรี เช่น การเล่นดนตรีกลางคืน ซึ่งเงินที่ได้ทั้งหมด จะนำไปซื้อกีต้าร์ และมีช่วงหนึ่งที่ฐานัฐพ์ ได้ไปถ่ายโฆษณา แต่ก็ไม่เคยได้งานจากการที่ไปถ่ายโฆษณา และต่อมา ฐานัฐพ์ชนะเลิศการประกวดในโครงการ "Finding U-Prince Project" ของจีเอ็มเอ็มทีวี และได้เป็นนักแสดง U-Prince Series คนที่ 12 และเข้าสู่วงการบันเทิงในปี พ.ศ. 2559
ฐานัฐพ์เมื่อเข้าสู่วงการบันเทิง ปี 59 เขาได้ตั้งชื่อให้กับแฟนคลับของเขาว่า "หนูมาลี ซึ่งคำนี้มีชื่อเล่นของฐานัฐพ์อยู่ในชื่อ ซึ่งคำนี้มีอยู่กลุ่มต่างๆบนเฟซบุ๊ก โอเพนแชท และในทวิตเตอร์
ชีวิตส่วนตัว > จุดมุ่งหมายในชีวิต

ฐานัฐพ์ มีจุดมุ่งหมายในชีวิตที่อยากจะเป็นนักดนตรี และนักแสดง ตลอดไป ฐานัฐพ์ มีความชอบในด้านดนตรีเป็นอย่างมาก ซึ่งมีผลงานทางด้านดนตรี และทางด้านการแสดงอยู่มากมาย
ชีวิตส่วนตัว > จุดยืนทางการเมือง

ฐานัฐพ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > ละคร/ซีรีส์

| พ> ศ. | เรื่อง | บทบาท | ช่องโทรทัศน์ |
| --- | --- | --- | --- |
| 2560 | U-Prince Series | เซอร์เวย์ | จีเอ็มเอ็ม 25 |
| 2560 | ยุทธการสลัดนอ | เจ้าคุณ | ช่องเวิร์คพอยท์ |
| 2560 | เธอคนเหงากับเขาทั้งเจ็ด | เพลย์ | ช่องวัน 31, ไลน์ทีวี |
| 2560 |  My Dear Loser รักไม่เอาถ่าน | ป้อง | จีเอ็มเอ็ม 25 |
| 2561 | Wake Up ชะนี The Series | สายฟ้า | ช่องวัน 31, ไลน์ทีวี |
| 2561 | โลกโซเชีย ล Social Syndrome | ซิน | ไลน์ทีวี |
| 2561 |  Friend Zone เอา ให้ ชัด  | กู๊ด | ช่องวัน 31 ไลน์ทีวี |
| 2562 | Boy for Rent ผู้ชายให้เช่า | ไคโร | ช่องวัน 31 ไลน์ทีวี |
| 2562 | รักหมดใจ | เดย์ | จีเอ็มเอ็ม 25 |
| 2562 | One Night Steal แผนรักสลับดวง | ลี ฐานัฐพ์(รับเชิญ) | จีเอ็มเอ็ม 25 |
| 2562 | Club Friday The Series 11 ตอน รักไม่มีตัวตน | แทน | จีเอ็มเอ็ม 25 |
| 2563 | The Gifted Graduation | ยุทธ (ตัวจริง) | จีเอ็มเอ็ม 25 |
| 2563 | เริงริตา | นนท์ | จีเอ็มเอ็ม 25 |
| 2563 | Friend Zone 2 Dangerous Area | กู๊ด | จีเอ็มเอ็ม 25, ไลน์ทีวี |
| 2563 | Wake Up ชะนี Very Complicated | สายฟ้า | จีเอ็มเอ็ม 25 |
| 2564 | Baker Boys รักของผม ขนมของคุณ | ปุณ | จีเอ็มเอ็ม 25 |
| 2564 | สั่งใจให้หยุดรักเธอ | คิมหันต์ | จีเอ็มเอ็ม 25 |
| 2565 | Mama Gogo แม่มาคุม..หนุ่มบาร์ร้อน | เฉิน | จีเอ็มเอ็ม 25 |
| 2565 | My Sassy Princess : The Poisoned Apple สโนว์ไวท์ 2022 | หมอไข่ (รับเชิญ) | ช่องวัน 31 |
| 2565 | My Sassy Princess : Wake Up, Sleeping Beauty เจ้าหญิงนิทรา 2022 | หมอไข่ | ช่องวัน 31 |
| 2565 | Good Old Days ร้านซื้อขายความทรงจำ ตอน Bond and Relationship | ภู | จีเอ็มเอ็ม 25 |
| 2565 | Good Old Days ร้านซื้อขายความทรงจำ ตอน Somewhere Only We Belong | ภู(รับเชิญ) | จีเอ็มเอ็ม 25 |
| 2565 | ด้วยรักและหักหลัง | พิชญ์ | จีเอ็มเอ็ม 25 |
| 2565 | ใครคืออองชองเต | ปุณ(รับเชิญ) | จีเอ็มเอ็ม 25 |
| 2566 | The Jungle เกมรัก นักล่า บาร์ลับ | เพทาย (จากัวร์) | จีเอ็มเอ็ม 25 |
| 2567 | ทนาย-เดือด | บริพัตร | ทรูไอดี​ |
ผลงาน > ภาพยนตร์

| พ> ศ. | เรื่อง | บทบาท |
| --- | --- | --- |
| 2565 | ใจฟูสตอรี่ | เสือ |
| 2566 | สมพรปาก | ปรีดี |
ผลงาน > ภาพยนตร์ที่ยังไม่ฉาย

ดนตรีรักมาก 2559 (ปิดกล้องตั้งแต่ปี 2558)
ผลงาน > ซิทคอม

| พ> ศ. | เรื่อง | บทบาท | ช่อง |
| --- | --- | --- | --- |
| 2565 | โอมเพี้ยงอาจารย์คง | ธารา (รับเชิญ) | ช่องเวิร์คพอยท์ |
ผลงาน > เพลง

ที่สุดในโลก ร่วมกับ สรัลชนา อภิสมัยมงคล (Ost.Boy for Rent ผู้ชายให้เช่า)
Why? (โปรเจกต์ boy don't cry)
Sweet Day ร่วมกับ ปราชญา เรืองโรจน์, ปุริม รัตนเรืองวัฒนา, ภัทร เอกแสงกุล (Ost.Baker Boys รักของผม ขนมของคุณ)
Waiting for You (Ost.Baker Boys รักของผม ขนมของคุณ)
cry)
Beast Inside ร่วมกับ จุมพล อดุลกิตติพร, พีรวัส แสงโพธิรัตน์, กรภัทร์ เกิดพันธุ์, ลุค อิชิกาวะ พลาวเดน (Ost.The Jungle เกมรัก นักล่า บาร์ลับ)
หากวันหนึ่ง What if I… (Ost.The Jungle เกมรัก นักล่า บาร์ลับ)
ผลงาน > มิวสิกวิดิโอ

| ปี พ> ศ. | เพลง | ศิลปิน |
| --- | --- | --- |
| 2559 | เสียงในใจ | PUP POTATO x OHM COCKTAIL |
| 2560 | ทดลองใช้ | เจษฎา ลัดดาชยาพร |
| 2560 | คนแบบไหนดี Ost.Secret Seven เธอคนเหงากับเขาทั้งเจ็ด | แบมแบม The Voice |
| 2561 | บทเรียนของความเชื่อใจ Ost.Wake Up ชะนี The Series | ชลาทิศ ตันติวุฒิ |
| 2564 | ทิ้งเราทำไม | แจ็ค แฟนฉัน X VANGOE |
รางวัลที่ได้รับ

| ปี พ> ศ. | รายการประกาศรางวัล | สาขา | ผล | หมายเหตุ/ผลงานอ้างอิง |
| --- | --- | --- | --- | --- |
| 2560 | Cleo 50 Most Eligible Bachelors 2017 | The Guy With The Most Alluring Move (หนุ่มโสดลีลาดี มีเสน่ห์เย้ายวน) | ได้รับรางวัล |  |
| 2560 | ไทยแลนด์ ฟีเวอร์ อวอร์ดส 2017 | นักแสดงนำชายฟีเวอร์ 2017 | ได้รับรางวัล | My Dear Loser รักไม่เอาถ่าน ตอน Monster Romance |
| 2561 | Attitude 7th Farewell Party | Actor of The Year | ได้รับรางวัล |  |
| 2561 | Press Awards 2018 (เณศไอยรา) | ผู้เป็นแบบอย่างเยาวชนดีเด่น | ได้รับรางวัล |  |
| 2561 | สยามดารา สตาร์ส อวอร์ดส์ 2018 | นักแสดงดาวรุ่งชาย | เสนอชื่อเข้าชิง | Secret Seven เธอคนเหงากับเขาทั้งเจ็ด |
| 2561 | สยามดารา สตาร์ส อวอร์ดส์ 2018 | ขวัญใจสยามดารา | ได้รับรางวัล |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฐานัฐพ์ โล่ห์คุณสมบัติ
| ด ค กรางวัลบันเทิงไทย |
| --- | --- |
ตุ๊กตาทอง / พระราชทานพระสุรัสวดี:  2500  2501  2502  2503  2505  2506  2507  2508  2516/17  2518/19  2520  2522  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2547  2549  2555  2557  2560  2563  2564  2565 
สุพรรณหงส์ทองคำ:  2521  2523  2524  2525  2526  2529  2530 
ภาพยนตร์แห่งชาติ สุพรรณหงส์:  ภาพยนตร์  ผู้กำกับภาพยนตร์  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562–2563 
รางวัลชมรมวิจารณ์บันเทิง:  2533  2534  2535  2536  2537  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563 
คมชัดลึก อวอร์ด:  2546  2547  2548  2549  2550  2551  2552  2553  2554  2555  2556  2557  2558  2559  2561  2562  2563  2564 
เฉลิมไทยอวอร์ด:  2546  2547  2548  2549  2550  2551  2552  2553  2555 
แชนแนลวีไทยแลนด์มิวสิกวีดีโออวอร์ดส:  2545  2546  2547  2548  2549  2552  2554 
ไนน์เอ็นเตอร์เทน อวอร์ดส์:  2550  2551  2552  2553  2554  2555  2556  2557  2558  2559  2560  2561  2566  2567 
ท็อปอวอร์ด:  2543  2544  2545  2546  2547  2548  2549  2550  2551  2552  2553  2555 
สตาร์ เอนเตอร์เทนเม้นท์ อวอร์ดส์:  2544  2546  2547  2548  2549  2550  2551  2552 
ทีวีพูลสตาร์ปาร์ตี้อวอร์ดส์:  2550  2551  2552  2553  2554  2555  2556 
รางวัลนาฏราช:  2552  2553  2554  2555  2556  2557  2558  2559  2560  2561  2562  2563  2564 
รางวัลโทรทัศน์ทองคำ:  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง 
สยามดารา สตาร์ส อวอร์ดส์:  2551  2552  2553  2554  2555  2556  2557  2558  2559  2561 
เพชรในเพลง:  2547  2548  2549  2550  2551  2552  2553  2554  2555  2556  2557  2558  2563  2564 
รางวัลสตาร์พิคส์:  นักแสดงนำชาย  นักแสดงนำหญิง  นักแสดงสมทบชาย  นักแสดงสมทบหญิง  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563 
ดาราเดลี่ อวอร์ดส์:  2554  2556  2557  2558  2559  2560  2561  2562 
รางวัลแยกตามประเภท:  ภาพยนตร์ยอดเยี่ยม  นักแสดงนำชาย  นักแสดงนำหญิง  นักแสดงประกอบชาย  นักแสดงประกอบหญิง  กำกับการแสดง  บทภาพยนตร์  บทภาพยนตร์ดัดแปลง  กำกับภาพ  ลำดับภาพ  บันทึกเสียง  พากย์เสียง  กำกับศิลป์  เครื่องแต่งกาย  เพลงประกอบ  ดนตรีประกอบ  เทคนิคการสร้างภาพพิเศษ
ศัพท์สันนิษฐานและอักษรวินิจฉัย

ศัพท์สันนิษฐานและอักษรวินิจฉัย เป็นงานรวบรวมงานทางภาษาและนิรุกติศาสตร์ของ จิตร ภูมิศักดิ์ โดยผู้จัดพิมพ์ได้นำเรื่องส่วนมากในหนังสือภาษาและนิรุกติศาสตร์ (ยกเว้น แชมพูไทย และภาคผนวก ข้อเท็จจริงว่าด้วยชนชาติขอม) พร้อมกับต้นฉบับส่วนอื่น ๆ ที่ตีพิมพ์กระจัดกระจายในวรรณสารต่าง ๆ ที่เพิ่งค้นพบ
และต้นฉบับที่ยังไม่เคยตีพิมพ์มาก่อนเลย นำมาพิมพ์รวมเป็นเล่มเดียวกัน แบ่งเป็นหมวด 4 หมู่ คือ หมวดไทย – เขมร, หมวดศัพท์สันนิษฐาน, หมวดการพิจารณาที่มาของศัพท์, หมวดอักษรวินิจฉัย
พิมพ์ครั้งที่ 1 ตุลาคม 2548 โดยสำนักพิมพ์ฟ้าเดียวกัน